
భూతాపంతో పలు నగరాలు సముద్రంపాలు ..మిగతా చోట్ల వరదలు.. కరవు బీభత్సం మాగ్జిమం వందేళ్లు అంతే! మానవాళి మనుగడ కొనసాగాలంటే అప్పటికల్లా మనం.. మనిషి బతకడానికి అవసరమైన అన్ని లక్షణాలూ ఉన్న భూమిలాంటి మరో గ్రహాన్ని  వెతుక్కోవాల్సిందే!! లేకపోతే భూమ్మీద మనిషి ప్రస్థానం ముగిసిపోతుంది. విశ్వవిఖ్యాత భౌతిక శాస్త్రవేత్త స్టీఫెన్ హాకింగ్ ఇటీవలే చేసిన హెచ్చరిక ఇది. భూగ్రహం నివాసానికి పనికిరాకుండా పోతుందని చెప్పడానికి ఆయన తెలిపిన ప్రధాన కారణం.. పర్యావరణ మార్పు. దానికి ప్రత్యక్ష కారణం.. భూతాపం. దాని సత్తా ఏంటో ఈ వేసవి సీజన్ కురిపిస్తున్న నిప్పులను చూస్తేనే అర్థమైపోవట్లేదూ? చూస్తుంటే హాకింగ్ హెచ్చరిక నిజమయ్యే ప్రమాదం కనిపిస్తోంది. మన ముందు తరాలేవీ ఎదుర్కోనంత అతిపెద్ద సవాల్ను ప్రస్తుత తరం ఎదుర్కొంటోందని శాస్త్రజ్ఞులు ఆందోళన వ్యక్తం చేస్తున్నారు. ఇది ఇలాగే కొనసాగితే తదుపరి తరాల భవిష్యత్తు దుర్భరంగా ఉంటుందని వారు హెచ్చరిస్తున్నారు.పారిశ్రామిక యుగం ప్రారంభం కానంతకాలం భూతాపం అదుపులోనే ఉండేది. కానీ పారిశామ్రిక యుగం ప్రారంభమైన తర్వాత వాతావరణ స్వరూపమే మారిపోయింది. బొగ్గు, చమురు, సహజవాయువుల వినియోగం భారీగా పెరగడంతో కర్బన ఉద్గారాలు వాతావరణ సహజ స్వభావాన్ని మార్చేశాయి. ఇక మీథేన్ వాయువులు, అడవుల నరికివేత సరేసరి. ఈ తీరుతో ఉష్ణోగ్రతలు క్రమంగా పెరుగుతూ పోతున్నాయి. దీంతో తక్షణం పారిశ్రామిక యుగం ప్రారంభానికి ముందున్న రోజులతో పోల్చితే ఏటా రెండు డిగ్రీలకు మించి సగటు ఉష్ణోగ్రతలు పెరగకుండా చూడాల్సిన అవసరం తలెత్తింది. ఫలితంగా పారి్సలో 2015లో ఈ మేరకు ఒక ఒప్పందాన్ని కుదుర్చుకున్నారు. కానీ దీని అమలూ అనుమానాస్పదంగా మారింది.కాక మొదలైంది..!వాతావరణ మార్పుల ప్రభావం ఇప్పటికే మొదలైంది. భూమిపై ప్రతి చోటా సాధారణ ఉష్ణోగ్రతలకన్నా 4 డిగ్రీల వరకు అదనంగా ఉష్ణోగ్రత నమోదవుతోంది. దీంతో హిమానీ నదాలు కరిగి సముద్ర మట్టాలు పెరుగుతూ వస్తున్నాయి. ఇదే పరిస్థితి కొనసాగితే మరో 60-80 ఏళ్లకు చాలా నగరాలు కనుమరుగయ్యే పరిస్థితి తలెత్తుతుంది. గ్రీన్లాండ్ మంచుఫలకం మొత్తం కరిగిపోతే.. ప్రపంచ వ్యాప్తం గా సముద్ర మట్టం 7 మీటర్లు పెరుగుతుంది. ఇదే జరిగితే సముద్ర తీరరంలో ఉన్న నగరాలు కనుమరుగవుతాయి. గత 100 ఏళ్లలో 20 సెంటీమీటర్లకుపైగా సముద్ర మట్టం పెరిగింది. మరోవైపు.. భారీ వర్షాలు.. వరదలూ బీభత్సం సృష్టిస్తున్నాయి. ఏటా 50 కోట్ల మంది ‘ఖాళీ’ సాధారణంగా ఉష్ణోగ్రత 2 డిగ్రీలసెంటీగేడ్ర్ పెరిగితేనే.. వేడి ప్రస్తుతం ఉన్న స్థాయికంటే 5 రెట్లు పెరుగుతుంది. మరి 2100కి ఉష్ణోగ్రత 8 డిగ్రీల వరకూ పెరుగుతుందని చెబుతున్నారు. అప్పుడు వేడి అత్యంత భయంకరంగా మారుతుంది. దీనికి తోడు వరదలూ బీభత్సంగా పెరుగుతాయి. ప్రస్తుతం వరదల వల్ల ఏటా 2.5 కోట్ల మంది ఇళ్లను ఖాళీ చేయాల్సిన పరిస్థితి ఉండగా.. 2100లో వీరి సంఖ్య 50-60 కోట్లకు చేరుతుందని అంచనా. మరి మన నగరాలు..!భారతలో సముద్ర తీర నగరాలు మరో 60-100 ఏళ్లలో సగానికి కుచించుకుపోయే ప్రమాదముంది. ఒక అధ్యయనం ప్రకారం మరో 100 ఏళ్లలో ముంబై 40 శాతం సముద్రంలో కలిసిపోనుంది. అప్పటికి 458.53 చదురపు కిలోమీటర్ల విస్తీర్ణమున్న ముంబైలో 190 చదురపు కిలోమీటర్లు సముద్రంలో కలిసిపోతాయని భారత వాతావరణ అధ్యయన సంస్థ వెల్లడించింది. దీంతో పాటు దేశంలో ఇతర సముద్ర తీర నగరాలైన విశాఖపట్నం, చెన్నైలు కూడా తీవ్రంగానే ప్రభావితమవుతాయని వివరించింది. - సెంట్రల్ డెస్క్మరి భూగర్భజలం..!భూతాపం వల్ల ప్రపంచం మొత్తం అస్తవ్యస్తం కానుంది. కొన్ని చోట్ల వరదలు పెరిగితే మరికొన్ని చోట్ల కరువు పెరుగుతుంది. సగటు ఉష్ణోగ్రత 2 డిగ్రీలు పెరిగితే.. నీటి లభ్యత సగం పడిపోతుందని అంచనా. దీంతో నీటి కొరతను ఎదుర్కొనే బాధితులు మరో 20% పెరుగుతారు.

bhuutaapamtoe palu nagaraalu samudrampaalu ..migata chotla varadalu.. karavu beebhatsam magjimam vandellu anthe! maanavaali manugada konasagalante appatikalla manam.. manishi batakadaaniki avasaramaina anni lakshanaaluu unna bhoomilanti maro grahanni  vetukkovalsinde!! lekapothe bhoommeeda manishi prasthaanam mugisipotundi. vishwavikhyaata bhautika saastravetta steafen hacking itivale chesina hecharika idhi. bhugraham nivaasaaniki panikirakunda potundani cheppadaaniki aayana telipina pradhaana kaaranam.. paryaavarana maarpu. daaniki pratyaksha kaaranam.. bhootaapam. daani satta ento ee vesavi seasen kuripistunna nippulanu chustene ardhamaipovatleduu? chustunte hacking hecharika nijamayye pramaadam kanipistondi. mana mundu taralevi edurkonanta atipedda savaalnu prastuta taram edurkontondani saastrajnulu aandolana vyaktam chestunnaru. idhi ilaage konasagithe tadupari taraala bhavishyattu durbharamgaa untundani vaaru hecharistunnaru.paarisraamika yugam praarambham kaanantakaalam bhootaapam adupulone undedi. cony paarisaamrika yugam praarambhamaina tarvaata vaataavarana swaroopame maaripoyindi. boggu, chamuru, sahajavaayuvula viniyogam bhariga peragadamtho karbana udgaaraalu vaataavarana sahaja swabhaavaanni marchesai. ika meethen vaayuvulu, adavula narikiveta saresari. ee teerutho ushnogratalu kramangaa perugutuu potunnayi. deentho takshanam paarisraamika yugam praarambhaaniki mundunna rojulatho polchithe eta rendu degreelaku minchi sagatu ushnogratalu peragakunda chuudaalsina avasaram talettindi. phalitamgaa paarisalo 2015loo ee meraku oka oppandaanni kudurchukunnaru. cony deeni amaluu anumaanaaspadamgaa maarindi.kaaka modalaindi..!vaataavarana maarpula prabhaavam ippatike modalaindi. bhoomipai prati chota saadhaarana ushnogratalakanna 4 degreela varaku adanamgaa ushnograta namodavutondi. deentho himani nadaalu karigi samudra mattaalu perugutuu vastunnaayi. ide paristhiti konasagithe maro 60-80 ellaku chala nagaraalu kanumarugayye paristhiti talettutundi. greenland manchuphalakam mottam karigipothe.. prapancha vyaaptam gaa samudra mattam 7 meetarlu perugutundi. ide jarigithe samudra teeraramlo unna nagaraalu kanumarugavutaayi. gatha 100 ellalo 20 centimeterlakupaiga samudra mattam perigindi. marovaipu.. bhari varshaalu.. varadaluu beebhatsam srushtistunnaayi. eta 50 kotla mandi ‘khaalii’ saadhaaranamgaa ushnograta 2 degreelasentigedr perigithene.. vedi prastutam unna sthaayikante 5 retlu perugutundi. mari 2100ki ushnograta 8 degreela varakuu perugutundani chebutunnaru. appudu vedi atyanta bhayankaramgaa maarutundi. deeniki thodu varadaluu beebhatsamgaa perugutaayi. prastutam varadala valla eta 2.5 kotla mandi illanu khaalii cheyalsina paristhiti undagaa.. 2100loo veeri sankhya 50-60 kotlaku cherutundani anchana. mari mana nagaraalu..!bhaaratalo samudra teera nagaraalu maro 60-100 ellalo sagaaniki kuchinchukupoye pramaadamundi. oka adhyayanam prakaaram maro 100 ellalo mumbai 40 saatam samudramlo kalisiponundi. appatiki 458.53 chadurapu kilometerla vistiirnamunna mumbailo 190 chadurapu kilometerlu samudramlo kalisipotayani bhaarata vaataavarana adhyayana samstha velladinchindi. deentho paatu desamlo itara samudra teera nagaraalaina visaakhapatnam, chennailu kuudaa teevramgaane prabhaavitamavutaayani vivarinchindi. - central deschmari bhoogarbhajalam..!bhootaapam valla prapancham mottam astavyastam kaanundi. konni chotla varadalu perigithe marikonni chotla karuvu perugutundi. sagatu ushnograta 2 degreelu perigithe.. neeti labhyata sagam padipotundani anchana. deentho neeti koratanu edurkone baadhitulu maro 20% perugutaaru.